CELEX: 32020D2106
Language: fi
Date: 2020-12-14 00:00:00
Title: Komission täytäntöönpanopäätös (EU) 2020/2106, annettu 14 päivänä joulukuuta 2020, Suomen Euroopan parlamentin ja neuvoston direktiivin 2006/42/EY nojalla toteuttamasta suojatoimenpiteestä, jolla kielletään Biltema Nordic Services AB:n valmistaman ja Biltema Suomi Oy:n Suomen markkinoilla jakeleman korjaamonosturin (malli 15–371) markkinoille saattaminen (tiedoksiannettu numerolla C(2020) 8781) (ETA:n kannalta merkityksellinen teksti)

16.12.2020   
               
               
                  FI
               
               
                  Euroopan unionin virallinen lehti
               
               
                  L 425/101
               
            
         KOMISSION TÄYTÄNTÖÖNPANOPÄÄTÖS (EU) 2020/2106,
         annettu 14 päivänä joulukuuta 2020,
         Suomen Euroopan parlamentin ja neuvoston direktiivin 2006/42/EY nojalla toteuttamasta suojatoimenpiteestä, jolla kielletään Biltema Nordic Services AB:n valmistaman ja Biltema Suomi Oy:n Suomen markkinoilla jakeleman korjaamonosturin (malli 15–371) markkinoille saattaminen
         
            
               (tiedoksiannettu numerolla C(2020) 8781)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon koneista ja direktiivin 95/16/EY muuttamisesta 17 päivänä toukokuuta 2006 annetun Euroopan parlamentin ja neuvoston direktiivin 2006/42/EY (1) ja erityisesti sen 11 artiklan 3 kohdan toisen alakohdan,
         sekä katsoo seuraavaa:
         
                     (1)
                  
                  
                     Suomi ilmoitti 20 päivänä maaliskuuta 2019 komissiolle direktiivin 2006/42/EY 11 artiklan 1 kohdan nojalla 6 päivänä helmikuuta 2019 toteuttamastaan suojatoimenpiteestä, jolla kielletään Biltema Nordic Servicesin korjaamonosturin (malli 15–371) markkinoille saattaminen. Korjaamonosturia valmistaa Biltema Nordic Services AB, Gamisonsgatan 26, 25466 Helsingborg, Ruotsi, jäljempänä ’valmistaja’, ja sitä jakelee Suomen markkinoilla Biltema Suomi Oy, Iltaruskontie 2, 00750 Helsinki, Suomi.
                  
               
                     (2)
                  
                  
                     Suomi toteutti toimenpiteen, koska se katsoi, että korjaamonosturi ei täyttänyt useita olennaisia terveys- ja turvallisuusvaatimuksia, jotka on vahvistettu direktiivin 2006/42/EY liitteen I seuraavissa kohdissa:
                  
               
                     (3)
                  
                  
                     Suomi ilmoitti erityisesti seuraavaa:
                  
               
                     (4)
                  
                  
                     Nosturi ei ole mekaanisesti kestävä, mikä on vastoin direktiivin 2006/42/EY liitteessä I olevassa 4.1.2.3 kohdassa esitettyä mekaanista lujuutta koskevaa olennaista terveys- ja turvallisuusvaatimusta.
                  
               
                     (5)
                  
                  
                     Nosturi ei ole vakaa ja sen liikuttaminen on vaikeaa, mikä on vastoin direktiivin 2006/42/EY liitteessä I olevassa 1.3.1 kohdassa esitettyä vakavuuden menettämisen riskiä koskevaa olennaista terveys- ja turvallisuusvaatimusta ja liitteessä I olevassa 4.1.2.1 kohdassa esitettyä vakauden puutteesta aiheutuvia riskejä koskevaa olennaista terveys- ja turvallisuusvaatimusta.
                  
               
                     (6)
                  
                  
                     Asennusohjeissa on pyörien kiinnittämistä koskevia virheitä ja painetuissa käyttöohjeissa on koneen virheellistä käyttöä koskevia virheitä, mikä on vastoin direktiivin 2006/42/EY liitteessä I olevassa 1.1.2 kohdassa esitettyä turvallistamisen periaatteita koskevaa olennaista terveys- ja turvallisuusvaatimusta ja 1.7.4 kohdassa esitettyä ohjeita koskevaa olennaista terveys- ja turvallisuusvaatimusta.
                  
               
                     (7)
                  
                  
                     Saatuaan ilmoituksen Suomen toteuttamasta suojatoimenpiteestä komissio aloitti neuvottelut asianomaisten osapuolten kanssa kuullakseen niiden näkemyksiä. Komissio lähetti valmistajalle, jakelijalle ja Suomen Turvallisuus- ja kemikaalivirastolle 23 päivänä joulukuuta 2019 kirjeen, johon valmistaja ja jakelija eivät vastanneet. Turvallisuus- ja kemikaalivirasto vastasi 13 päivänä tammikuuta 2020 ja ilmoitti, ettei Biltema Suomi Oy kiistänyt Suomen päätöstä tai sen sisältöä päätöksen tekemisen jälkeen. Turvallisuus- ja kemikaalivirasto mainitsi myös, ettei sillä ole lisätietoja asiasta.
                  
               
                     (8)
                  
                  
                     Ottaen huomioon Suomen toimittamat suojatoimenpidettä koskevat tiedot, joita valmistaja tai jakelija ei ole kiistänyt, olisi pääteltävä, että korjaamonosturi, jonka mallinumero on 15–371, ei täytä edellä mainittuja direktiivin 2006/42/EY liitteessä I esitettyjä olennaisia terveys- ja turvallisuusvaatimuksia ja että puutteet saattavat vaarantaa henkilöiden terveyden ja turvallisuuden.
                  
               
                     (9)
                  
                  
                     Sen vuoksi Suomen toteuttamaa suojatoimenpidettä olisi pidettävä perusteltuna,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Suomen toteuttama toimenpide, jolla kielletään Biltema Nordic Services AB:n (Ruotsi) valmistaman ja Biltema Suomi Oy:n (Suomi) Suomen markkinoilla jakeleman korjaamonosturin (malli 15–371) markkinoille saattaminen, on perusteltu.
         
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 14 päivänä joulukuuta 2020.
            
               
                  Komission puolesta
               
               Thierry BRETON
               
                  Komission jäsen
               
            
         
         
            (1)  EUVL L 157, 9.6.2006, s. 24.